หุ้นแกว่งแคบปิดเช้าบวก1.37 จุด
หุ้นไทยปิดตลาดเช้าวันนี้ที่&nbsp; 767.33 จุด เพิ่มขึ้น&nbsp; 1.37&nbsp; จุด หรือ 0.18% มูลค่าการซื้อขาย&nbsp;&nbsp; 9,150.90 ล้านบาท ดัชนีแตะสูงสุดที่ 769.21 จุดและต่ำสุดที่ 763.49 จุด
4 มิ.ย. 2553

หุ้นไทยปิดตลาดเช้าวันนี้ที่  767.33 จุด เพิ่มขึ้น  1.37  จุด หรือ 0.18% มูลค่าการซื้อขาย   9,150.90 ล้านบาท ดัชนีแตะสูงสุดที่ 769.21 จุดและต่ำสุดที่ 763.49 จุด
นักวิเคราะห์หลักทรัพย์ กล่าวว่า  ภาพรวมตลาดหุ้นเคลื่อนไหวในบวกในกรอบแคบๆ  หลังจากปรับตัวขึ้นแรงเมื่อวานนี้ ซึ่งเป็นไปในทิศทางเดียวกับตลาดหุ้นเอเชีย แม้ราคาน้ำมันในตลาดโลกจะขยับขึ้นเล็กน้อยแต่ไม่ได้สนับสนุนให้หุ้นกลุ่มพลังงานขยับตัวขึ้นมาก เนื่องจากวานนี้ก็ขึ้นแรงแล้วจึงเคลื่อนไหวไม่หวือหวามากนัก สำหรับแนวโน้มช่วงบ่ายน่าจะเป็นไปในทิศทางเดียวกับช่วงเช้า รวมทั้งต้องติดตามประเด็นการเมืองที่บ่ายนี้ นายสุเทพ เทือกสุบรรณ รองนายกรัฐมนตรี ในฐานะเลขาธิการพรรคประชาธิปัตย์ จะแถลงความชัดเจนเรื่องการปรับคณะรัฐมนตรี หลังเกิดปัญหาภายในพรรคร่วมรัฐบาล  โดยมองแนวต้านดัชนีอยู่ที่ 770-773 จุด ส่วนแนวรับที่ 755 จุด หุ้นที่มีมูลค่าการซื้อขายสูงสุดในช่วงเช้า ได้แก่  หุ้นบ้านปู (BANPU) ปิดที่ 600 บาท เพิ่มขึ้น 6 บาท หรือ  1.01% มูลค่าซื้อขาย 689.83 ล้านบาท หุ้นอินโดรามา เวนเจอร์ส (IVL) ปิดที่ 18.40 บาท เพิ่มขึ้น  0.40 บาท หรือ 2.22% มูลค่าซื้อขาย 626.65 ล้านบาท หุ้นปตท. (PTT) ปิดที่ 250 บาท เพิ่มขึ้น 2  บาท หรือ 0.81% มูลค่าซื้อขาย 474.74 ล้านบาท หุ้นทุนธนชาต (TCAP) ปิดที่ 25 บาท ไม่เปลี่ยนแปลง มูลค่าซื้อขาย 459.56 ล้านบาท หุ้นเอสทีพี แอนด์ ไอ (STPI) ปิดที่ 26.50 บาท เพิ่มขึ้น 1 บาท หรือ 3.92% มูลค่าซื้อขาย321.10 ล้านบาท